Lõpuks lõhkus ta kivide, kangi ja Vigastatud Sõjameeste Ühingu kinnistu aia küljest kangutatud aialippidega Woodstocki aknaid ning peksis segi baari sisustuse.    Mässuparagrahvi alusel sai kõige karmima karistuse - neli aastat tingimisi - Marko  Gussev, kes enne Woodstocki rüüstamist pildus politseinikke kividega, rüüstas Westmani äri, hiljem peksis puruks aga büroo- ja kasiinoaknaid ja rüüstas Sampo panga kontorit. Kuid ka tema hingel olid teised kuritööd: ühe purjus mehe läbipeksmine ja kirvega ähvardamine. Kokkuleppel prokuröriga vabastati karistusest kuuendas klassis käinud poiss, kes virutas pronksiööl sigarette, kaks pudelit Viru Valget ja kaheliitrise õlle ning aitas minema tassida justiitsministeeriumi küljest lahti kangutatud pronkstahvlit.    Kuigi Woodstocki kliendid kartsid oma elu pärast ja inim­ohvritest pääseti vaid seetõttu, et inimesed pugesid peitu keldrisse, ei saanud ükski ründaja eraldi karistust kehavigastuste tekitamise eest. Baari ründamise eest on praegu kohtu all veel üks mees - Valter Saaliste.    Lähikuudel peaks selguma, millal algab kohtuprotsess Dmitri Ganini peksjate üle. Tema oli Woodstocki ründaja, kes veidi hiljem baari lähedal surnuks pussitati    Kohtualune, vanus* vanglakaristus §239 alusel katseaeg    Sergei Kassimov (23) 1 aasta  Oleg Stankevitš (29) 1 aasta tingimisi 18 kuud  Ilja Vetrov (24) 1 aasta tingimisi 18 kuud  Marko Gussev (24) 4 aastat tingimisi 4 aastat  Andres Simson (15) 1 aasta tingimisi 2 aastat  Aleksandr Turkin (17) 1 aasta ja 6 kuud 3 aastat tingimisi  Valentin Aleksejev (17) 1 aasta tingimisi 2 aastat  Oleg Rosenkov (20) 8 kuud tingimisi 18 kuud  Ivan Appel (33) 1 aasta ja 4 kuud 2 aastat  tingimisi  Toomas Männik (14) karistusest vabastatud, käitumiskontroll    *vanus pronksöö ajal